                                                                                                                                     -   Prijedlog -

Na temelju članka 54. Zakon o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članka 27. Zakona o komunalnom gospodarstvu („Narodne novine“ broj 68/18., 110/18., 32/20. i 145/24.) i članka 30. Statuta Grada Bakra („Službene novine Grada Bakra“ br. 04/18, 12/18 i 4/20, 03/21, 14/21, 10/23, 13/23, 14/23. i 15/23.- pročišćeni tekst), Gradsko vijeće Grada Bakra na sjednici________ 2026. godine, donijelo je

O D L U K U
o zajedničkom obavljanju komunalne djelatnosti komunalnog linijskog prijevoza
putnika

Članak 1.
Ovom Odlukom uređuje se zajedničko obavljanje komunalne djelatnosti komunalnog linijskog prijevoza putnika na području Grada Rijeke, Grada Opatije, Grada Bakra, Grada Kastva i Grada Kraljevice te Općine Čavle, Općine Jelenje, Općine Klana, Općine Viškovo, Općine Kostrena, Općine Mošćenička Draga, Općine Lovran i Općine Matulji (u daljnjem tekstu: jedinice lokalne samouprave).
Članak 2.
Komunalni linijski prijevoz putnika na području Grada Bakra, obavlja KD AUTOTROLEJ društvo s ograničenom odgovornošću za prijevoz putnika, Rijeka, Školjić 15, OIB: 19081493664 (u daljnjem tekstu: KD AUTOTROLEJ d.o.o.).
Za područja drugih jedinica lokalne samouprave iz članka 1. ove Odluke, način povjeravanja i obavljanja komunalne djelatnosti komunalnog linijskog prijevoza putnika uređuje se njihovim odgovarajućim općim aktima ili ugovorima sklopljenima s KD AUTOTROLEJ d.o.o., sukladno važećim propisima.
Članak 3.
Međusobni odnosi jedinica lokalne samouprave u pogledu organizacije, načina financiranja, odgovornosti, praćenja izvršavanja usluge i drugih pitanja od značaja za zajedničko obavljanje komunalne djelatnosti komunalnog linijskog prijevoza putnika uredit će se ugovorom između jedinica lokalne samouprave čiji je nacrt u prilogu ove Odluke.
Prava i obveze jedinica lokalne samouprave i prijevoznika uređuju se zasebnim ugovorom o javnoj usluzi (u daljnjem tekstu: PSO ugovor), sklopljenim nakon zakonito provedene dodjele ugovora. 
Članak 4.
Ovlašćuje se Gradonačelnik Grada Bakra za sklapanje ugovora iz članka 3. stavka 1. ove Odluke s drugim jedinicama lokalne samouprave, nakon donošenja odgovarajućih odluka njihovih predstavničkih tijela.
Ovlašćuje se Gradonačelnik Grada Bakra za sklapanje ugovora iz članka 3. stavka 2. i drugih pojedinačnih ugovora, sporazuma i akata potrebnih za provedbu ove Odluke.
Ugovori i drugi akti iz stavka 2. ovoga članka sklapaju se u skladu sa Zakonom o komunalnom gospodarstvu, Zakonom o prijevozu u cestovnom prometu, Uredbom (EZ) br. 1370/2007 te drugim važećim propisima.
Članak 5.
Sredstva za financiranje obavljanja komunalne djelatnosti komunalnog linijskog prijevoza putnika osiguravaju se u proračunima jedinica lokalne samouprave na čijem se području usluga obavlja, sukladno njihovim obvezama utvrđenima PSO ugovorom.
Parametri izračuna naknade za javnu uslugu, raspodjela te naknade između jedinica lokalne samouprave, rokovi plaćanja i konačni obračun detaljno se uređuju PSO ugovorom.
Članak 6.
Zajedničko organiziranje prijevoza na temelju ove Odluke provesti će se nakon što predstavnička tijela svih uključenih jedinica lokalne samouprave jedinica iz članka 1.  donesu ovu odluku i sklope ugovor iz članka 3. stavka 1. ove Odluke.
Početak zajedničkog obavljanja komunalnog linijskog prijevoza putnika utvrđuje se PSO ugovorom.
Članak 7.
Ova Odluka stupa na snagu osmoga dana od dana objave u „Službene novine Grada Bakra“.


KLASA: 
URBROJ: 2170-2-07/11-26-
Bakar, ________2026.godine


                                                                                          GRADSKO VIJEĆE GRADA BAKRA 

                                                                                                    Predsjednik Gradskog vijeća:
                                                                                                                      Milan Rončević






GRAD RIJEKA, Korzo 16, 51000 Rijeka, OIB: 54382731928, zastupan po gradonačelnici Ivi Rinčić
GRAD BAKAR, Primorje 39, 51222 Bakar, OIB: 31708325678, zastupan po gradonačelniku Tomislavu Klariću
OPĆINA ČAVLE, Čavja 31, 51219 Čavle, OIB: 27613220645, zastupana po općinskoj načelnici Ivani Cvitan Polić
OPĆINA JELENJE, Dražičkih boraca 64, 51218 Dražice, OIB: 37666833094, zastupana po općinskom načelniku Robertu Marčelja
GRAD KASTAV, Trg Svete Lucije 1, 51215 Kastav, OIB: 54394236461, zastupan po gradonačelniku Mateju Mostarac
OPĆINA KLANA, Klana 33, 51217 Klana, OIB: 41925068368, zastupana po općinskoj načelnici Sanji Sušnik
OPĆINA KOSTRENA, Sv. Lucija 38, 51221 Kostrena, OIB: 32131316182, zastupana po općinskom načelniku Draženu Vraniću  
GRAD KRALJEVICA, Frankopanska 1a, 51262 Kraljevica, OIB: 41878841251, zastupan po gradonačelniku Daliboru Čandrliću
OPĆINA LOVRAN, Šetalište m. Tita 41,  51415 Lovran, OIB: 38513636075, zastupana po općinskom načelniku Bojanu Simoniču
OPĆINA MATULJI, Trg Maršala Tita 11, 51211 Matulji, OIB: 23730024333, zastupana po općinskoj načelnici Ingrid Debeuc
OPĆINA MOŠĆENIČKA DRAGA, Trg Slobode 7,  51417 Mošćenička Draga, OIB: 29826029812, zastupana po općinskom načelniku Rikardo Staraj
GRAD OPATIJA, Maršala Tita 3, 51410 Opatija, OIB: 99455464348, zastupana po gradonačelniku Fernandu Kiriginu
OPĆINA VIŠKOVO, Vozišće 3, 51216 Viškovo, OIB: 28350474809, zastupana po općinskoj načelnici Sanji Udović
Sklopili su dana __________________


UGOVOR O UREĐENJU MEĐUSOBNIH PRAVA I OBVEZA U ZAJEDNIČKOM
OBAVLJANJU KOMUNALNE DJELATNOSTI KOMUNALNOG LINIJSKOG
PRIJEVOZA PUTNIKA
Članak 1.
Ovim Ugovorom uređuju se međusobna prava i obveze Grada Rijeke, Grada Opatije, Grada Bakra, Grada Kastva, Grada Kraljevice, Općine Čavle, Općine Jelenje, Općine Klana, Općine Viškovo, Općine Kostrena, Općine Mošćenička Draga, Općine Lovran i Općine Matulji (dalje u tekstu: jedinice lokalne samouprave) koje proizlaze iz zajedničkog obavljanja komunalne djelatnosti komunalnog linijskog prijevoza putnika na njihovim područjima.
Zajedničko obavljanje komunalne djelatnosti komunalnog linijskog prijevoza putnika temelji se na odlukama predstavničkih tijela jedinica lokalne samouprave, kojima je odlučeno o zajedničkom obavljanju navedene komunalne djelatnosti.
Ovaj Ugovor sklapa se sukladno članku 54. Zakona o lokalnoj i područnoj (regionalnoj) samoupravi i članku 27. Zakona o komunalnom gospodarstvu.
Članak 2.
Ugovorne strane surađuju u planiranju mreže linija i opsega usluge, određivanju zahtjeva kvalitete, pripremi i provedbi dodjele ugovora prijevozniku, usklađivanju općih akata i uvjeta prijevoza te praćenju izvršavanja ugovora o javnoj usluzi (u daljnjem tekstu: PSO ugovor). 
Međusobna prava i obveze jedinica lokalne samouprave i prijevoznika u vezi s obavljanjem komunalnog linijskog prijevoza putnika uređuju se PSO ugovorom.
PSO ugovorom osobito se uređuju obveze javne usluge i područje njezina pružanja, mreža linija, standardi kvalitete, trajanje ugovora, tarifne obveze, raspodjela troškova i prihoda, izračun i plaćanje naknade, obveze svake Ugovorne strane, izvješćivanje, nadzor te uvjeti izmjene i prestanka ugovora.
Članak 3.
Pod komunalnim linijskim prijevozom putnika podrazumijeva se javni cestovni prijevoz putnika na linijama unutar zone koje utvrđuju jedinice lokalne samouprave na svojem području.
Zajedničko obavljanje komunalne djelatnosti komunalnog linijskog prijevoza putnika obuhvaća osobito:
1. osiguravanje komunalnog linijskog prijevoza putnika u ugovorenom opsegu usluge, prema utvrđenim voznim redovima i standardima pružanja javne usluge,

2. obavljanje komunalnog linijskog prijevoza putnika u skladu s važećim propisima kojim se uređuje prijevoz u cestovnom prometu, propisima kojima se uređuje komunalno gospodarstvo, odlukama jedinica lokalne samouprave te Uredbom (EZ) br. 1370/2007, 

3. obavljanje prijevoza po cijenama i tarifnim uvjetima utvrđenima cjenikom komunalne usluge komunalnog linijskog prijevoza putnika, koji donosi Uprava prijevoznika uz prethodnu suglasnost gradonačelnika, odnosno općinskih načelnika jedinica lokalne samouprave iz članka 1. ovog Ugovora, sukladno članku 55. Zakona o komunalnom gospodarstvu,
4. osiguravanje zamjenskog prijevoza u slučaju izvanrednih okolnosti i drugih nepredviđenih događaja, u opsegu koji odgovara raspoloživim tehničkim i organizacijskim kapacitetima prijevoznika,

5. organiziranje prodaje prijevoznih karata i naplate cijene usluge komunalnog linijskog prijevoza putnika.
Članak 4.
Jedinice lokalne samouprave se ovim Ugovorom obvezuju:
1. osiguravati sredstva za financiranje obavljanja komunalnog linijskog prijevoza putnika u dijelu koji se ne može pokriti prihodima ostvarenima prodajom prijevoznih karata i drugim prihodima povezanim s pružanjem javne usluge,

2. sudjelovati u utvrđivanju i odobravanju mreže lokalnih linija javnog prijevoza na području svoje nadležnosti, u skladu s važećim propisima i potrebama prijevoza na svom području,

3. poduzimati radnje i donositi akte iz svoje nadležnosti potrebne za organizaciju i obavljanje komunalnog linijskog prijevoza putnika,

4. postupati u skladu s ugovorom o javnoj usluzi i drugim aktima kojima se uređuje obavljanje komunalnog linijskog prijevoza putnika,

5. sudjelovati u osiguravanju sredstava potrebnih za provedbu ugovorenog opsega javne usluge.
Početna mreža linija i opseg javne usluge utvrđuju se zajednički, na temelju podataka i potreba Ugovornih strana. 
Svaka jedinica lokalne samouprave može tijekom godine predložiti promjenu opsega pružanja komunalnog linijskog prijevoza putnika na linijama koje prometuju na njezinu području, u skladu s postupkom utvrđenim PSO ugovorom. Promjena opsega usluge odgovarajuće utječe na visinu sredstava potrebnih za njezino financiranje.
Financijska sredstva potrebna za provedbu komunalnog linijskog prijevoza putnika utvrđuju se za svaku kalendarsku godinu, uzimajući u obzir ugovoreni opseg javne usluge za svaku jedinicu lokalne samouprave.
Članak 5.
Svaka jedinica lokalne samouprave, prema potrebi i sukladno svojim obvezama utvrđenima PSO ugovorom, osigurava sredstva za financiranje komunalnog linijskog prijevoza putnika na svom području.
Način, dinamika i uvjeti financiranja, odnosno isplate subvencije uređuju se PSO ugovorom ili drugim odgovarajućim aktom između pojedine jedinice lokalne samouprave i prijevoznika.
Članak 6.
Ovaj Ugovor sklapa se na neodređeno vrijeme.
Svaka ugovorna strana može otkazati ovaj Ugovor u bilo koje vrijeme, uz otkazni rok od 90 dana, koji počinje teći danom dostave pisane obavijesti o otkazu ostalim ugovornim stranama.
Otkazom ovog Ugovora od strane pojedine jedinice lokalne samouprave ovaj Ugovor prestaje proizvoditi učinke u odnosu na tu jedinice lokalne samouprave, dok ostaje na snazi između ostalih ugovornih strana.
Svaka ugovorna strana može otkazati ovaj Ugovor u odnosu na ugovornu stranu koja ne izvršava preuzete obveze, uz prethodno pisano upozorenje i ostavljanje primjerenog roka za otklanjanje povrede ugovornih obveza.
Otkaz ili drugi prestanak ovog Ugovora ne mijenja niti ukida postojeće obveze iz PSO ugovora. Ugovorna strana koja prestaje sudjelovati dužna je izvršavati te obveze dok ne prestanu na način dopušten PSO ugovorom i primjenjivim propisima.
Ako prestanak sudjelovanja utječe na uvjete izravne dodjele internom operatoru, Ugovorne strane pravodobno poduzimaju potrebne radnje radi uspostave zakonitog modela daljnjeg obavljanja prijevoza.
Članak 7.
Svaka jedinice lokalne samouprave može, na temelju odluke svog predstavničkog tijela, komunalni linijski prijevoz putnika na lokalnim linijama koje nisu obuhvaćene mrežom linija iz PSO ugovora organizirati zasebno, neovisno o provedbi ovog Ugovora ili ih naknadno organizirati u okviru ovog Ugovora.
Članak 8.
Ugovorne strane obvezuju se u cijelosti izvršavati preuzete obveze te eventualne sporove koji proizlaze iz ovog Ugovora prvenstveno rješavati sporazumno.
Ako sporazumno rješavanje spora nije moguće, za rješavanje spora nadležan je stvarno nadležni sud u Rijeci.
Članak 9.
Ovaj Ugovor sastavljen je u trinaest istovjetnih primjeraka, od kojih svaka jedinica lokalne samouprave zadržava po jedan primjerak.
Članak 10.
Ovaj Ugovor stupa na snagu danom potpisivanja svih ugovornih strana.


KLASA
URBROJ:

za Grad Rijeku:
GRADONAČELNICA
_____________________________
Iva Rinčić


KLASA:
URBROJ:
za Grad Bakar:
GRADONAČELNIK
_____________________________
Tomislav Klarić


KLASA:
URBROJ:
za Općinu Čavle:
OPĆINSKA NAČELNICA
_____________________________
Ivana Cvitan Polić

KLASA:
URBROJ:
za Općinu Jelenje:
OPĆINSKI NAČELNIK
_____________________________
Robert Marčelja
KLASA:
URBROJ:
za Grad Kastav:
GRADONAČELNIK
_____________________________
Matej Mostarac


KLASA:
URBROJ:
za Općinu Klana:
OPĆINSKA NAČELNICA
_____________________________
Sanja Sušnik


KLASA:
URBROJ:
za Općinu Kostrena:
OPĆINSKI NAČELNIK
_____________________________
Dražen Vranić

KLASA:
URBROJ:
za Grad Kraljevicu:
GRADONAČELNIK
_____________________________
Dalibor Čandrlić


KLASA:
URBROJ:
za Općinu Lovran:
OPĆINSKI NAČELNIK
_____________________________
Bojan Simonič 


KLASA:
URBROJ:
za Općinu Matulji:
OPĆINSKA NAČELNICA
_____________________________
Ingrid Debeuc


KLASA:
URBROJ:
za Općinu Mošćenička Draga:
OPĆINSKI NAČELNIK
_____________________________
Rikardo Staraj



KLASA:
URBROJ:
za Grad Opatiju:
GRADONAČELNIK
_____________________________
Fernando Kirigin


KLASA:
URBROJ:
za Općinu Viškovo:
OPĆINSKA NAČELNICA
_____________________________
Sanja Udović

